Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 675/13/8802	Košice I, 3.7.2014
EEČ : 2-63-261-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 17.9.2013 v čase okolo 18.20 hod. v Košiciach po ul. Masarykovej smerom k ul. Štefánikovej viedol osobné motorové vozidlo zn. Opel Vectra, EČV: RV XXXXX,  kde na križovatke ul. Štefánikova - Gorkého nerešpektoval dopravnú značku „Daj prednosť v jazde“ a spôsobil zrážku s osobným motorovým vozidlom zn. Škoda Felicia, EČV : KE XXXXX, ktoré viedol XXXXX po ul. Gorkého označenej dopravnou značkou ako „Hlavná cesta“, ktorý pri nehode utrpel ľahké zranenia, a to podvrtnutie krčnej chrbtice, pomliaždenie ramena ťažšieho stupňa a podvrtnutie pravého zápästia s dobou liečenia 5 týždňov,

- dopravnú nehodu nahlásil v AXA poisťovni a.s., kde je vozidlo povinne zmluvne poistené, ktorá poškodenému uhradila škodu spôsobenú na motorovom vozidle. Obvinený z vlastných zdrojov uhradil poškodenému škodu, ktorú mu neuhradila poisťovňa vo výške 450,-€,

- dňa 16.6.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 200,-€, z ktorej 50% je určených pre neziskovú organizáciu Rádu premonštrátov - Opátstvo Jasov, Košice, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Košice pod spisovou značkou ORP-270/DI-KE-2013.
dňa 17.9.2013 v čase okolo 18.20 hod. v Košiciach po ul. Masarykovej smerom k ul. Štefánikovej viedol osobné motorové vozidlo zn. Opel Vectra, EČV: RV XXXXX,  kde na križovatke ul. Štefánikova - Gorkého nerešpektoval dopravnú značku „Daj prednosť v jazde“ a spôsobil zrážku s osobným motorovým vozidlom zn. Škoda Felicia, EČV : KE XXXXX, ktoré viedol XXXXX po ul. Gorkého označenej dopravnou značkou ako „Hlavná cesta“, ktorý pri nehode utrpel ľahké zranenia, a to podvrtnutie krčnej chrbtice, pomliaždenie ramena ťažšieho stupňa a podvrtnutie pravého zápästia s dobou liečenia 5 týždňov

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-270/DI-KE-2013 zo dňa 12.11.2013 bolo začaté trestné stíhanie a následne dňa 22.1.2014 vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodený dňa 17.6.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, ktorá poškodenému už uhradila škodu spôsobenú na motorovom vozidle. Obvinený z vlastných zdrojov uhradil poškodenému škodu, ktorú mu neuhradila poisťovňa vo výške 450,-€.

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Spáchanie skutku obvineným je objektivizované vykonanými dôkazmi, a to najmä výpoveďou samotného poškodeného, závermi znaleckého posudku z odboru zdravotníctva a taktiež závermi znaleckého posudku z odboru cestnej dopravy, z ktorého vyplýva, že príčinou vzniku dopravnej nehody bolo nerešpektovanie dopravnej značky „Daj prednosť v jazde“ obvineným, čím porušil ustanovenie § 20 ods. 1 zák. č. 8/2009 Z. z. o cestnej premávke - povinnosť vodiča, ktorý prichádza do križovatky po vedľajšej ceste dať prednosť v jazde vodičom prichádzajúcim po hlavnej ceste.	
 
	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 200,- €, z ktorej 50% je určených pre neziskovú organizáciu Rádu premonštrátov - Opátstvo Jasov, Košice, č. ú. 2921842260/1100 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	
Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a v evidenčnej karte vodiča nemal pre nehodou žiaden záznam za priestupok, dopravnú nehodu nahlásil príslušnej poisťovni a sám uhradil poškodenému škodu, ktorá nebola uhradená poisťovňou a na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná./§ 185 ods. 2 Trestného poriadku/

JUDr. Jana Redayova
prokurátorka